Compania farmaceutică Sanofi, pusă sub acuzare din cauza unui medicament pentru epilepsie, după ce 4 bebeluși au murit.
Compania farmaceutică franceză Sanofi este cercetată pentru acuzații de omor în Franța. Acuzațiile vin în urma deceselor a patru bebeluși. Mamele acestora ar fi luat un medicament anti-epileptic care conține valproat.
S-a constatat că un medicament anti-epileptic, comercializat în Franța sub denumirea de Depakine, prezintă un risc ridicat de apariție a unor malformații la naștere, dacă sunt luate de femei însărcinate, scrie BBC.Compania
este deja urmărită penal în Franța pentru furnizarea de informații înșelătoare
despre medicamente. Valproatul este prescris la scară largă în întreaga lume
sub diferite denumiri pentru a combate epilepsia și alte forme de criză.Sanofi neagă acuzațiile și spune că a avertizat asupra potențialelor
riscuri în urmă cu mai mult timp în urmă. Se știe de mulți ani că medicamentul
nu trebuie administrat femeilor însărcinate, din cauza riscului ridicat de
malformații congenitale sau autism la bebelușii lor. Totuși, reclamanții spun
că aceste informații nu au fost niciodată comunicate în mod adecvat și că, în
consecință, mii de copii s-au născut cu probleme fizice sau psihologice.Reprezentanții familiilor au numit decizia judecătorului de a lansa o anchetă oficială "o mare victorie“. Nu este clar dacă ancheta va conduce la un proces, în timp ce Sanofi spune că va contesta acuzațiile în fiecare etapă, deoarece spune că și-a respectat datoria de a informa.